THMUI ซื้อหุ้น”เทรนด์เอเซียคอร์ปอเรชั่น”เฉียด22ลบ. บุกธุรกิจปรับปรุงคุณภาพน้ำฟาร์มกุ้ง
THMUI เข้าซื้อ“เทรนด์เอเซียคอร์ปอเรชั่น”มูลค่าเกือบ 22 ลบ. ขยายธุรกิจปรับปรุงน้ำฟาร์มกุ้ง
THMUI เข้าซื้อหุ้น “เทรนด์เอเซียคอร์ปอเรชั่น” ขยายธุรกิจรับจ้างปรับปรุงคุณภาพน้ำฟาร์มกุ้ง
2 พ.ค. 2562

บริษัท ไทยมุ้ย คอร์ปอเรชั่น จำกัด (มหาชน) หรือ THMUI ระบุว่า เมื่อวันที่ 30 เม.ย. บริษัทเข้าซื้อหุ้น 70% ในบริษัท เทรนด์เอเซียคอร์ปอเรชั่น จำกัด (TAC) มูลค่า 21.6 ล้านบาท โดย TAC ประกอบธุรกิจรับจ้างปรับปรุงคุณภาพน้ำสำหรับฟาร์มกุ้ง ด้วยการกรองน้ำด้วยระบบอัลตราฟิลเตรชั่น และการกำจัดเชื้อด้วยระบบผลิตโอโซน ซึ่ง TAC ได้เข้าทำสัญญารับจ้างปรับปรุงคุณภาพน้ำกับบริษัท เจริญโภคภัณฑ์อาหาร จำกัด (มหาชน) หรือ CPF
สำหรับแหล่งเงินลงทุนใน TAC จะมาจากเงินทุนหมุนเวียนของบริษัท ซึ่งบริษัทได้ทำการวิเคราะห์อัตราผลตอบแทนการลงทุน โดยใช้วิธีมูลค่าปัจจุบันสุทธิกระแสเงินสด (DCF) ซึ่งได้อัตราผลตอบแทนที่คาดหวังจากการลงทุนมากกว่าต้นทุนถัวเฉลี่ยถ่วงน้ำหนัก (WACC) ของบริษัท
ทั้งนี้ การลงทุนครั้งนี้เป็นไปตามมติที่ประชุมคณะกรรมการบริษัท ครั้งที่ 3/2562 ที่อนุมัติการลงทุนในวันนี้